**Javni raziskovalni zavodi**

**Vodstvu po elektronski pošti**

Datum: 16. 10. 2023

**Zadeva: Vabilo raziskovalcem in raziskovalkam k vpisu v bazo prijaviteljev in prijaviteljic na portalu** [**wideraexperts.eu**](https://wideraexperts.eu/)

Spoštovani.

Radi bi vam predstavili brezplačen portal [wideraexperts.eu](https://wideraexperts.eu/) razvit v okviru projekta NCP WIDERA.NET+, v katerem sodelujejo nacionalne kontaktne točke iz držav širitve (t.i. Widening države).

Portal je namenjen povezovanju strokovnjakov in strokovnjakinj s prijavitelji in prijaviteljicami iz t.i. Widening držav, ki pripravljajo projektne predloge v okviru ***Širitve udeležbe in krepitev evropskega raziskovalnega prostora (WIDERA*), II. stebra in *EIC Pathfinder programa Obzorje Evropa*.**

Naš cilj je slovenskim prijaviteljem in prijaviteljicam ponuditi predhodni pregled projektnih predlogov (t.i. prescreening) in jim s pomočjo povratnih informacij, ki jih prejmejo od strokovnjakov in strokovnjakinj, pomagati pri pripravi kvalitetnejših projektnih predlogov.

Prijavitelji in prijaviteljice iz t.i. Widening držav lahko svoje projektne predloge predložijo v predhodno strokovno preverjanje preko portala, če so koordinatorji celotnega projekta ali samo določenega delovnega paketa (WP). V želji po povečanju števila projektnih koordinatorjev iz Slovenije bodo pri predhodnem pregledu projektnih predlogov slednji imeli prednost pred koordinatorji delovnega paketa. Zato vas prijazno vabimo, da informacijo razširite med raziskovalke in raziskovalce na vaši organizaciji.

V Prilogi 1 lahko najdete kratka navodila za prijavitelje in prijaviteljice. Če imate kakršna koli vprašanja ali potrebujete tehnično podporo, se obrnite na Katjo Škrlj (katja.skrlj@gov.si).

Sektor za znanost, Ministrstvo za visoko šolstvo, znanost in inovacije

Priloga 1:

**Kratka navodila za prijavitelje in prijaviteljice**

Če nameravate oddati projektni predlog na enega od razpisov v okviru *Širitve udeležbe in krepitev evropskega raziskovalnega prostora (ERA)*, *II. stebra* in *EIC Pathfinder programa Obzorje Evropa*,pojdite na portal [wideraexperts.eu](https://wideraexperts.eu/) in se registrirajte ter vnesite osnovne informacije o vašem projektnem predlogu. Ustrezna Nacionalna kontaktna točka (NKT) vas bo kontaktirala glede tehničnih vidikov izvedbe postopka in vas povezala s strokovnjakom ali strokovnjakinjo, ki vam bo dal/a priporočila za izboljšanje kakovosti vašega predloga, kar vam bo pomagalo pri pridobitvi sredstev iz razpisa. Da lahko strokovnjak ali strokovnjakinja korektno izvede predhodni pregled, mora do dogovorjenega roka dobiti projektni predlog, napisan v angleščini in čim bližje končni različici. V nasprotnem primeru lahko tudi odkloni izvedbo.

V letu 2023 lahko vaše predloge predložite do 31. 12 in sicer med 60 in 30 koledarskimi dnevi pred objavljenim rokom oddaje prijave za konkreten javni razpis. Ti roki ne veljajo za razpise z rokom prijave v oktobru in novembru. Za razpise z rokom prijave po 1. 1. 2024 pa vam bomo naknadno sporočili informacije glede rokov preložitve projektnih prijav in druge podrobnosti. V primeru velikega interesa se bo, v kolikor bo to potrebno zaradi finančnih omejitev, upošteval vrstni red prispelih predlogov za izvedbo predhodnega pregleda.

Predlogi za izvedbo predhodnega pregleda, ki ne bodo oddani v skladu s temi navodili, se ne bodo uvrstili v nadaljnjo obravnavo.

**Naloge prijaviteljev in prijaviteljic**

1. Registrirajte se na portalu [wideraexperts.eu](https://wideraexperts.eu/).

2. Pripravite predlog za predhodni pregled projektne prijave in se z NKT dogovorite glede časovne dinamike posredovanja projektnega predloga (obrazec B), konzultacij preko spleta itd.

3. Od strokovnjaka ali strokovnjakinje boste prejeli storitev predhodnega pregleda projektnega predloga (prescreening).

4. Sprejmite pisna priporočila strokovnjaka.

5. Izpolnite vprašalnik o storitvi, ki NKT omogoča, da oceni, ali je bila storitev strokovnjaka ali strokovnjakinje v skladu s pogodbo, dogovorjeno med strokovnjakom ali strokovnjakinjo in NKT, ki nadzoruje tekoči postopek predhodnega pregleda.

6. Ocenite strokovnjaka ali strokovnjakinjo, tako da lahko NKP vidi, ali njegov oz. njen profil na portalu ustrezno odraža raven njegovih oz. njenih storitev.

**Registracija v portal wideraexperts.eu in priprava projektnega predloga**

Ob prvem obisku portala [wideraexperts.eu](https://wideraexperts.eu/) se prikaže pozdravni zaslon s številnimi možnostmi izbire. Izberite gumb "Prijavitelj« (Applicant) na desni strani zaslona. S tem se izvede preusmeritev na prvo registracijsko okno, kjer se vnese e-poštni naslov in geslo.

V naslednjih korakih mora prijavitelj ali prijaviteljica vnesti osebne podatke in podatke o organizaciji ter osnovne podatke o predlogu projektne prijave. To so ključni podatki, na podlagi katerih mu/ji bo preko portala dodeljena ustrezna NKT iz njegove države. Zelo pomembna je prava izbira ključnih besed pri predlogu prijave, saj bo sistem na podlagi teh naredil omejen seznam primernih strokovnjakov in strokovnjakinj, s katerega bo potem NKT izbrala najbolj primernega strokovnjaka ali strokovnjakinjo in ga/jo povabila k sodelovanju. Strokovnjak ali strokovnjakinja bo imel/a dostop do vsebine prijave šele po podpisu pogodbe z NKT-jevo organizacijo, ki bo vsebovala tudi klavzulo o zaupnosti. Nato bo kontaktiral/a prijavitelja ali prijaviteljico in z njim/njo dogovoril podrobnosti o izvedbi predhodnega pregleda projektne prijave.

Ko bo strokovnjak ali strokovnjakinja zaključil/a svoje delo, bo v portal naložil/a pisno priporočilo za izboljšanje kakovosti projektne prijave in poročilo o svojem opravljenem delu. Na tej stopnji se bo v portalu status spremenil v »Verification needed« (Potrebno preverjanje). NKT mora oboje (poročilo in priporočilo) po posvetovanju s prijaviteljem ali prijaviteljico odobriti ali zavrniti. Če je dokument zavrnjen, mora strokovnjak ali strokovnjakinja v posvetovanju s prijaviteljem ali prijaviteljico popraviti priporočilo in dopolniti poročilo (po potrebi je treba za storitev predhodnega preverjanja porabiti dodaten čas), ki ju NKT nato potrdi. V portalu se bo nato prikazal status kot "Completed" (Zaključeno).

**Zaključek storitve**

Ko prijavitelj ali prijaviteljica dobi sporočilo, da je pregled projektnega predloga zaključen, lahko iz portala prenese pdf dokument s priporočili. Prav tako lahko oceni strokovnjaka ali strokovnjakinjo ter izpolni kratek evalvacijski vprašalnik o izvedeni storitvi. Na podlagi teh ocen bo NKT lahko določala nadaljnje sodelovanje s tem strokovnjakom ali strokovnjakinjo.